महाराजा सागर कपिल मुनि के श्राप के कारण संपूर्ण क्षत्रिय समुदाय के साथ भस्म हो गए थे| उनके पौत्र और राजा दिलीप के पुत्र भागीरथ के बहुत अनुनय विनय करने पर ऋषि ने उन्हें बताया की सिर्फ गंगा के जल से ही उनका उद्धार हो सकता है| ये सुनकर भागीरथ ने प्राण कर लिया की चाहे जो भी हो जाये वो अपने पूर्वजों का उद्धार कर के रहेंगे| इसके लिए चाहे उन्हें कुछ भी क्यों न करना पड़े वो करेंगे ऐसा सोच कर उन्होंने गंगा की आराधना शुरू की| कठोर तप से प्रसन्न होकर गंगा ने कहा पुत्र भागीरथ मैं तुम्हारे तप से प्रसन्न हूँ मांगो क्या वर मांगते हो| भागीरथ ने कहा माता आप तो सर्वज्ञानी हैं आपको तो पता ही है की मैं अपने पूर्वजों के उद्धार हेतु आपकी तपस्या कर रहा हूँ की आप धरती पर आकर उनका उद्धार कर दें| इतना सुनकर गंगा ने कहा पुत्र मैं पृथ्वी पर आना तो चाहती हूँ परन्तु मेरे वेग से धरती का विनाश हो जायेगा|